钦定古今图书集成/方舆汇编/职方典/第1537卷 > 安顺府古迹考 通志
## 钦定古今图书集成/方舆汇编/职方典/第1537卷 > 安顺府古迹考 通志

本府。〈普定县附郭。〉

废习安州　在府城西

普定故城　在十二营司东南二十里。明洪武十五年，将军傅友德迁于今治，故址尚存。废平彝县　，在府南一百二十里。今附云南南宁县。

废盘水县　在府西百里香罗山。

普安旧治　在府东三十里，即今撒马铺，废《石梁县　》。未载处所。

废罗山县　在府西一百里香罗山。

赵府判《德政碑　》在府治东十五里。

诸葛营　凡三，一在府西十里，一在永宁州红崖山，一在盘江，皆武侯驻兵处。

观星台　在府城学后。坡形如台。相传诸葛武侯于此观星。

征西营基　在府北五里许。明大将军傅友德征西，立营于此。

砚石　在府学后，平坦方正，周二十馀丈。“太湖石　” 在府城西。

石佛　在府城东二十里道傍洞中。相传元时飞来。

石龙　在府城南五官屯，洞内有石龙，头尾鳞甲俱全。

普安州

废附唐县　在州城南一百里，即今黄草坝普安县。

虎石　在县东南。石形如虎，相传为祟，噬民间畜，相率捕之，乃石虎，因断其首。遗迹尚存安南县。

安南卫旧城　在县城南三十里江西坡镇。西卫故城　，未载处所。

鹤亭轩　在盘江桥东

馀州县未载